ఇండస్ట్రీలోని ఎంతటి స్టార్ హీరోకైనా బ్యాడ్ టైమ్ అనేది ఖచ్చితంగా ఉంటుంది. ప్రస్తుతం టాలీవుడ్ హీరో గోపీచంద్కు కూడా ఇలాంటి బ్యాడ్ టైమే నడుస్తోందని గుసగుసలు వినిపిస్తున్నాయి. ఎంతో కష్టపడి హీరో రేంజ్కు ఎదిగిన గోపీచంద్ తనకంటూ ఓ రేంజ్ను కొనసాగిస్తూ హీరోగా కెరీర్ను కంటిన్యూ చేస్తున్నాడు. అయితే కొన్నేళ్లుగా గోపీచంద్కు అసలు కలిసిరావడంలేదని, ఆయన కెరీర్ గ్రాఫ్ను బట్టి అర్ధమవుతోంది. రెండేళ్ల క్రితం వచ్చిన ‘జిల్’ తర్వాత ఈ టాలీవుడ్ హీరో కెరీర్ కాస్త డల్ అయిన మాట వాస్తవం. జిల్ తర్వాత వచ్చిన ‘సౌఖ్యం’ మూవీ డిజాస్టర్ టాక్ తెచ్చుకోగా, ఆ తర్వాత ఇప్పటివరకూ గోపీచంద్ నటించిన ఒక్క సినిమా కూడా ఆడియన్స్ ముందుకు రాలేదు. మూడేళ్లక్రితం మొదలైన గోపీచంద్ మూవీ ‘ఆరడుగుల బుల్లెట్’ గతవారం విడుదలవుతుందని అనుకున్నా, అది వాయిదా పడింది. ఇక చాలా రోజుల క్రితమే షూటింగ్ పూర్తి చేసుకున్న ఆక్సిజన్ మూవీ రిలీజ్ ఎప్పుడో ఎవరికీ తెలియడంలేదు. సమ్మర్ రేసులో ఉంటుందని భావించిన గోపీచంద్ నయా మూవీ ‘గౌతమ్ నందా’ ఇంకా షూటింగ్ స్టేజ్లోనే ఉంది. ఇలా తన కెరీర్ సాఫీగా ముందుకు సాగకపోవడంపై వర్రీ అవుతున్న యంగ్ హీరో త్వరలోనే అన్నీ సర్దుకుంటాయని, మళ్లీ తాను సక్సెస్ ట్రాక్ ఎక్కుతానని నమ్ముతున్నాడట. ఇందుకోసం గోపీచంద్ ఇంట్లో ప్రత్యేక పూజలు కూడా నిర్వహించినట్లు గుసగుసలు వినిపిస్తున్నాయి. హీరోగా కెరీర్ మొదలు పెట్టిన తర్వాత మొదటిసారి కాస్త ఇబ్బందికరమైన పరిస్థితులు ఎదుర్కొంటున్న గోపీచంద్ మళ్లీ ఫామ్లోకి వస్తాడమో చూడాలి.
industreeloni enthati star herokaina byad time anedi khachitamgaa untundi. prastutam tollivood heero gopichandku kuudaa ilanti byad taime nadustondani gusagusalu vinipistunnaayi. entho kashtapadi heero renjku edigina gopichand tanakantu oo renjnu konasaagistuu heeroga kereernu kantinyuu chestunnadu. ayithe konnellugaa gopichandku asalu kalisiravadamledani, aayana kereer graffnu batti ardhamavutondi. rendella kritam vachina ‘jil’ tarvaata ee tollivood heero kereer kaasta dul ayina maata vaastavam. jil tarvaata vachina ‘soukhyam’ moovee dizaster tack tecchukogaa, aa tarvaata ippativarakuu gopichand natinchina okka sinima kuudaa audians munduku raledu. moodellakritam modalaina gopichand moovee ‘aaradugula bullet’ gatavaaram vidudalavutundani anukunna, adhi vaayidaa padindi. ika chala rojula kritame shooting puurti chesukunna axison moovee rillees eppudo evariki teliyadamledu. sammar resulo untundani bhaavinchina gopichand nayaa moovee ‘gautam nanda’ inka shooting stagelone undi. ilaa tana kereer saffiga munduku sagakapovadampai varri avutunna yang heero twaralone annee sardukuntaayani, malli taanu suxes track ekkutaanani nammutunnadata. indukosam gopichand intlo pratyeka poojalu kuudaa nirvahinchinatlu gusagusalu vinipistunnaayi. heeroga kereer modalu pettina tarvaata modatisaari kaasta ibbandikaramaina paristhitulu edurkontunna gopichand malli famloki vastaadamo chudali.